|  |  |
| --- | --- |
|  |  *See artikkel räägib kujundist; rasestumisvastase vahendi kohta vaata artiklit Spiraal (kontratseptiiv)* |

---

Archimedese spiraal**Spiraal** (keskladinakeelsest sõnast *spiralis*; ladina keeles *spira* 'käänd', 'looge') on tasandiline kõverjoon, mis kulgeb pidevalt suureneva raadiusega ühe punkti või telje ümber ja vastavalt kaugeneb sellest, või vastupidi, raadiuse vähenedes läheneb sellele punktile või teljele. Kunstis nimetatakse spiraaljoontest kujundatud ornamenti **spiraalornamendiks**.

Kunstis
-------

Newgrange'i käiguskalme sissekäigu juures asetsev kivi. Vasakul on näha triskelet meenutav kolmikspiraal
Maaling Hagia Triadast pärit sarkofaagil Herakleioni arheoloogiamuuseumis, 1600.–1450. aastad eKr
Väänelornament (*Rankenwerk*) Sant'Agata al Carcere keskaegese kiriku portaalil 13. sajandist
Spiraal on looduses tavaline vorm ja on küllalt pika ajalooga ka ornamendina kunstis. Euroopas oli see tuntud alates neoliitikumist. Spiraale (samuti mõnikord spiraali variantideks peetud jooksvat ratast ja triskelet) on seostatud liikumise ja päikesesümboolikaga ning võib arvata, et neil kaunistustel oli õnnetoova maagia või kaitse funktsioon.

### Esiaja kunst ja antiikkunst

Juba nooremal kiviajal oli spiraal paljudes kultuurides tuntud ornamendimotiiv, mida leiab nii raidkividel kui keraamikas, alates neoliitikumi paelkeraamikast kuni varaste kõrgkultuurideni Vana-Egiptuses, Kreetal ja Vana-Hiinas. Euroopas esineb spiraalimotiiv megaliitehitistel Maltal ja Iirimaal, samuti hilisemas keltide ja germaanlaste kunstis ja ibeeride keraamikas. Triskeletaoline kolmikspiraal esineb ornamendina juba eelklassikalises Kreekas, näiteks Mükeene savinõudel ja Lüükia müntidel, samuti Vana-Kreeka keraamikas heraldilise embleemina sõdalaste kilpidel.

Samavõrra sageli esineb spiraalornament Kolumbuse-eelse Ameerika kultuurides, nagu kaljujoonistel Las Plazuelas, Mexicos, vanusega 750.-1200. eKr, samuti Nazca geoglüüfidel Peruus, mille vanust hinnatakse 200. aastast eKr kuni 500. aastateni.

Klassikalistes orderites (joonia ja korintose order) ja nende varasemates vormides (aioolia order), samuti konsoolidel on spiraal voluudi põhikujund.

#### Esiaja kunstis

* Jalaga kausid ja amfora, eneoliitiline Cucuteni kultuur, 4300-4000 eKr. Leitud Scânteias Iașis RumeeniasJalaga kausid ja amfora, eneoliitiline Cucuteni kultuur, 4300-4000 eKr. Leitud Scânteias Iașis Rumeenias
* Lohud ja spiraalid piirdekivil Newgrange'i megaliitehitises, u 3000. aastad eKrLohud ja spiraalid piirdekivil Newgrange'i megaliitehitises, u 3000. aastad eKr
* Spiraalidega kaunistatud nõu Egiptusest Naqada II ajastSpiraalidega kaunistatud nõu Egiptusest Naqada II ajast
* Kolmikspiraaliga savinõu, u 1400. aastaist eKrKolmikspiraaliga savinõu, u 1400. aastaist eKr
* Mükeene kiiver spiraalidest meandriga, 1400-1300 eKrMükeene kiiver spiraalidest meandriga, 1400-1300 eKr
* Mükeene kaelakee kuldspiraalidega 12. sajand eKrMükeene kaelakee kuldspiraalidega 12. sajand eKr
* Ahvi kujutav geoglüüf Nazca kõrbesAhvi kujutav geoglüüf Nazca kõrbes
* Rauaaegne spiraalsõlg HorvaatiastRauaaegne spiraalsõlg Horvaatiast

#### Antiikkunstis

* Protojoonia kapiteel OroposestProtojoonia kapiteel Oroposest
* Punasefiguuriline etruski voluutkrateerPunasefiguuriline etruski voluutkrateer
* Fail:4148 - Milano - Antiquarium - Voluta di capitello ionico - sec. IaC-IdC - Foto Giovanni Dall&Rooma-aegse (100. aasta eKr kuni 100. aastad) joonia kapiteeli voluut Milano muuseumis
* Korintose kapiteel arheoloogiamuuseumis EpidaurosesKorintose kapiteel arheoloogiamuuseumis Epidauroses
* Voluudiga raidkivi kuningahaualt Paphoses KüproselVoluudiga raidkivi kuningahaualt Paphoses Küprosel
* Spiraalidena rulluvad akantusväädid 3. sajandi Rooma põrandamosaiigilSpiraalidena rulluvad akantusväädid 3. sajandi Rooma põrandamosaiigil
* Akantusväätspiraalid Ara Pacise altaril RoomasAkantusväätspiraalid Ara Pacise altaril Roomas

### Keskaja kunst

Varakeskaja kunstis esineb spiraal ilmselt rahvasterännuaja kunsti pärandina veel nii kunstkäsitöös kui arhitektuuris, eriti markantselt iiri-anglosaksi raamatumaalis ja kunstkäsitöös. Euroopa kõrgkeskaja kunstis, eelkõige romaanikas ja gootikas, esineb spiraal pigem harva, olgugi et eriti gootikas oli geomeetriliselt konstrueeritud ornamendi kasutus (*ludi geometrici*) sage praktika ja nii kolmiksiir kui ka kolmest elemendist koosnev kalasiirik näivad kaugelt sarnanevat esiaja kolmikspiraalimotiividega. Muistsete spiraalimotiividega sarnanevad siiski ja võtavad osaliselt nende koha labürindid gooti ehitiste põrandail, keerukad põimornamendid ja *Rankenwerk* esemete dekooris. Bembrive kiriku tümpanonil Pontevedra provintsis Hispaanias on kolm spiraali. Kujundi leiab ka San Pedro de Gaíllos' kiriku portaali palendilt Segovia provintsis. Rohkem kui raiddekooris esineb spiraal keskaegses sepises, näiteks kirstude, mööbliesemete ja uste metallpealistises.

* Theoderichi mausoleumi näpitsfriisi spiraalornamendidTheoderichi mausoleumi näpitsfriisi spiraalornamendid
* Kapiteel voluutidega Zvarthnotshis Armeenias, 7. sajandKapiteel voluutidega Zvarthnotshis Armeenias, 7. sajand
* Portal der Kirche von San Pedro de Gaíllos, DetailPortal der Kirche von San Pedro de Gaíllos, Detail
* Bembrive kiriku tümpanonBembrive kiriku tümpanon
* Spiraaljate lehtedega (Rankenwerk) kapiteel Franchesse kirikusSpiraaljate lehtedega (*Rankenwerk*) kapiteel Franchesse kirikus
* Navata kirikuukse spiraalikujulised metallpanusedNavata kirikuukse spiraalikujulised metallpanused
* Prats-de-Mollo-la-Preste kiriku sepispanusedPrats-de-Mollo-la-Preste kiriku sepispanused
* Piiskopisaua ots 12. sajandist. Musée de LaonPiiskopisaua ots 12. sajandist. Musée de Laon

Vaata ka
--------

* meander
* labürint
* pronksspiraalkaunistus
* logaritmiline spiraal
* Fibonacci jada
* Vitruviuse laine
* heeliks

Viited
------

1. ↑
2. ↑  M. Olli. Ornament rooma rauaaegsetel ehetel Kirde- ja Kagu-Eestis. Bakalaureusetöö. Tartu, 2010

|  |  |
| --- | --- |
|  | Tsitaadid Vikitsitaatides: **Spiraal** |